ms ms id en id hu ms id en id id id id id id id id en id min id id en id en ms en en en id en en en id en en en ast en en ms pl id en en en ms id en en en ms en en en de en en en id ms en en en id su en en ms en en en en id en en id en en en kn id en en en id en en en en id en en id en en en ms en en en en ms id en en en id en en hu id ms en en en id ms id en en ms en en en ms en en en en war en ms en en en en id en en es ms en en en hbs_lat ms en en en en id de en en en ms en en en en tr ms id en en en id en en en en id su en en zh en en en pt en en en hu en en en en id ms en en en en en en en fy en ms en fi en id id ms en ms id en id en en id id id id en fr en en en en en
Di sinilah titik kasih ditemukan, di sini jua aku curah segala.
Tiba-tiba saya teringat suatu insiden di kafe hospital lebih kurang sebulan lebih yang lalu. Ketika itu saya masih di Jabatan O&G. Saya masih lagi bersama Nisa, sepupu saya, di wad antenatal. Jika Nisa ada masa, dia yang akan turun membelikan makanan tengahari untuk saya. Sekiranya dia oncall dan saya pula yang berpeluang turun ke kafe, saya akan membelikan untuknya pula.
Jadi pada suatu hari itu, saya tidak oncall, Nisa oncall dan kami sama-sama kelaparan. Saya menawarkan diri untuk turun ke kafe membelikan makanan untuknya. Seperti biasa, rutin air kami adalah sama. Nescafe ais. Saya memilih sejenis lauk untuknya dan sejenis sayur. Begitu juga saya. Saya bajet, harganya sekitar RM7.50 saja. Tiada masalah tu. Insya Allah memang cukup duit yang saya ada dalam poket. Oh ya. Saya jenis yang tidak membawa dompet ke hospital. Maksud saya, saya tidak akan mengusung dompet di dalam beg mahupun poket sebab sudah serik dicuri orang tahun 2009 dulu. Jadi, saya lagi selesa membawa sejumlah wang yang secukupnya saja di dalam poket. Biasanya kalau saya bawa RM10 di dalam poket, saya boleh bertahan selama tiga hari.
Begitu juga kesnya dengan hari itu. Saya yakin pada hari sebelumnya itu, saya ada memasukkan RM10 ke dalam poket. Jadi sebaik saja sampai di kaunter, harga makanan yang saya beli ialah RM7.50. Saya menyeluk poket. Alamak! Yang ada hanyalah helaian duit seringgit dan beberapa keping duit syiling saja. Terkial-kial saya mengira helai demi helai duit yang ada. Dan jumlah yang saya dapat ialah RM7 sahaja. Sebenarnya orang kafe itu sudah kata tidak mengapalah jika saya tidak cukup duit dulu kerana saya agak rapat dengannya. Tapi saya segan untuk berhutang dengan pihak kafe. Tiba-tiba, orang seterusnya yang beratur di sebelah saya untuk membayar di kaunter itu menegur:
“Eh, Kak Sarah! Takpe. Nah guna duit saya dulu. Tak cukup 50 sen ye?”
Ooo. Rupa-rupanya, itu adalah junior saya ketika bersekolah di Al-Mukmin dulu. Najwa namanya. Kakaknya merupakan rakan sekelas saya sehingga tamat darjah 6 dan tiga tahun bersama-sama di Al-Khairiah. Najwa sedang menjalani latihan praktikal Dietitian di Hospital Temerloh.
“Alamak. Terima kasih banyak-banyak ye, Najwa. Tak sangka jumpa kamu kat kafe ni.”
Begitulah kisahnya. Kesimpulannya, doktor ni bukannya banyak duit pun. Huhu. Cuba tengok saya. Duit pun tak cukup nak bayar makanan di kafe. Cemas-cemas lagi nak kena berhutang dengan orang kafe. Insiden ni sebenarnya mengetuk hati saya seketika. Baru saya tersedar. Allah nak bagi peringatan pada saya, sudah membersihkan harta dengan berinfaq ke belum. Sama ada sedar atau tak, selain zakat, infaq juga merupakan cara kita membersihkan harta, hati dan nafsu kita. Dan yang paling jelas maksudnya, infaq ni dapat membantu meringankan beban saudara seagama kita. Inilah salah satu sumbangan kita di jalan dakwah.
Sebelum berpisah dengan Najwa, dia bertanya:
“Eh, Kak Sarah dah nak kawin ye?”
“Insya Allah. Jemput datang bulan tiga nanti ye.”
Iya. Insya Allah, saya akan mendirikan rumah tangga kurang sebulan dari sekarang. Kita cerita-cerita di lain entri ya. Mohon didoakan semuanya berjalan lancar ya =)
Nota: Asyik stress je saya di Surgical ni. Oncall selang sehari. Habis hilang seri muka.
This entry was posted on Tuesday, February 15th, 2011 at 11:25 pm and is filed under Life. You can follow any responses to this entry through the RSS 2.0 feed. You can leave a response, or trackback from your own site.
37 Responses to “Duit, Infaq Dan Nikah”
akak says on February 15th, 2011 at 11:59 pm :
makan la kuih seri muka banyakยฒ ye..
February 16th, 2011 at 12:29 am
Nanti saya makan banyak2. Tak berseri jugak, saya cari Akak nanti ๐
kalau cari akak tak dapat gak seri tu..kalau jumpe yg lagi sorang tu mesti dapat..berseriยฒ gitu.. ๐
February 17th, 2011 at 1:00 am
KS dah nak kawin? Uish. Banyak nyer Saffa terlepas. =.=”
Saffa subscribe blog KS kat Google Reader, tapi kat google reader tu keluar excerpt je. So, dah lama tak bukak blog KS. (:
Apa-apa pun. All the best! Semua berjalan dengan lancar.
February 17th, 2011 at 1:01 am
Saffa, takde apa pun yang Saffa terlepas ๐
KS memang baru ni beritau kat blog. Pasal excerpt je yang keluar kat Google Reader tu, KS pun baru sedar. KS tak tau sangat setting blog ni sebenarnya. Huhu Nanti KS tukarkan. Thanks sebab bagitau ๐
wani adnan says on February 16th, 2011 at 4:36 am :
Semoga segalanya dipermudahkan untuk KS dan majlis tu nanti. Doakan Wani juga eh. Semoga Wani boleh jadi doktor macam KS tambah2 apabila dah keluar BH, Utusan dsb. Doakan Wani macam Wani cakap dgn KS kat phone haritu ๐
February 17th, 2011 at 1:03 am
Tak bestnya Wani takde nanti. Tapi doakan KS ye Wani ๐ Insya Allah you’ll do well in your housemanship. Don’t bother about the BH news. I never bother what people said. I just give my best. And do it lillahi taala. Insya Allah semuanya smooth je ๐
silent reader says on February 16th, 2011 at 5:19 am :
saya si silent reader…. adakah akan di jemput?? ๐
sarah….. tahniah~~!!! doa2lah bg kami2 yg masih dlm pencarian yg panjang ni yer…
February 17th, 2011 at 1:04 am
Terima kasih sebab sudi baca blog ni ๐
Yup yup. Semua dijemput ke kenduri nanti. Datang la nanti ye ๐
mimmie says on February 16th, 2011 at 8:14 am :
semogoa dimudahkan ye kak sarah..sy suka cinta rahsia anda.. ๐ฎ
February 17th, 2011 at 1:05 am
Cinta rahsia? Tak ada cinta, tak ada yang rahsia. Semuanya aturan Allah. Kan kan? ๐ Mimmie, ajak batch kamu nanti ye. Akak dah tak tau nak jumpa diorang kat mana lagi.
Rohani Hashim says on February 16th, 2011 at 8:25 am :
As salam, akak silent reader blog Sarah, dah lama akak tunggu berita ni. Tahniah, semoga semua urusan dipermudahkan.
February 17th, 2011 at 1:06 am
W’salam wbt Kak Rohani.
Terima kasih kak sudi menyinggah baca blog saya. Terima kasih juga atas doanya ๐
Sis Insyirah says on February 16th, 2011 at 9:12 am :
Am happy to hear the good news! Lama duk tunggu berita ini.. ๐
Tahniah Sarah. Tak sabarnya nak tunggu bulan 3… ๐
February 17th, 2011 at 1:09 am
Jemput datang nanti~ ๐
Kak Azura says on February 16th, 2011 at 10:41 am :
Tahniah Sarah. Semoga dipermudahkan segalanya untuk Sarah.
February 17th, 2011 at 1:10 am
Kak Azura, lamanya tak dengar khabar akak. Thanks, kak. Doakan semuanya lancar ye ๐
February 17th, 2011 at 5:09 pm
Masih ingat kat akak? terima kasih. Rasa gembira pulak bila dengar Sarah nak kahwin….rasa macam adik sendiri pulak yang nak kahwin….kakak yang teruja lebih….hihi….
Jaga diri baik-baik ya….tengah darah manis tu…
March 4th, 2011 at 11:35 pm
Of course saya ingat akak lagi insya Allah. Akak kat Putrajaya lagi ke? Err.. Saya bakal jadi orang Putrajaya nanti
ieda says on February 16th, 2011 at 11:20 am :
tahniah…moga semuanya dipermudahkan.dah tak lama nak masuk bulan 3 nih..
p/s..akak pun tak suka posting surgery…havoc,MO yg banyak kerenah & operation yg tak seronok dibuat..
February 17th, 2011 at 1:12 am
Hehe. Dalam diam la bagus, Kak Ieda
Takde la. Memang semuanya sekelip mata je. Tup2 dah nak kawin dah kan. Doakan saya ye kak ๐
p/s: Saya jadi super busy kat posting ni sebab saya ketua houseman. Incharge oncall roaster dan segalanya la. Aduhai. Oncall pun EOD. Susut sangat dah badan ni.
silent reader II says on February 16th, 2011 at 12:58 pm :
wah!ade bau nasi minyak lah..tahniah KS!!
February 17th, 2011 at 1:12 am
Terima kasih Awan Biru ๐
p/s: Ramainya silent reader. Nanti ada silent reader III pulak ๐
xyz says on February 16th, 2011 at 3:26 pm :
hopefully one fine day sya nk jdi mcm KS..
doakan sya mampu jadi Dr muslimah mcm KS
February 17th, 2011 at 1:13 am
Jangan jadi macam KS. Jadi la lebih baik daripada KS. Dan niatkan lillahi taala waktu dah kerja nanti. Insya Allah akan sentiasa semangat je ๐
Tasha :) says on February 16th, 2011 at 6:05 pm :
InsyaAllah ada seri awok tu!
Nanti jumpa dah bertiga mungkin awak ๐
February 17th, 2011 at 1:14 am
Tasha! Terkilan awak takde nanti…
Bertiga je? Berempat tak boleh ke? ๐
February 17th, 2011 at 3:30 am
Boleh saja . Amboi advance level! InsyaAllah we will meet on one fine day.
Saya masih pelajar. Huhu
Bandung. 2.28 am. ๐
Perindu says on February 16th, 2011 at 9:38 pm :
hehe tahniah ๐ ( best sungguh entri panjang dan isinya nun dihujung ๐ ) Semoga bahagia hingga kelangit ke7 ๐
February 17th, 2011 at 1:15 am
Hehe. Daripada cerita tak cukup duit tiba2 je jadi cerita nak kawin kan. Tak pasal2 je
Terima kasih atas doanya~ ๐
SisHoney says on February 16th, 2011 at 11:18 pm :
tahniah sekali lagi yer.bila dah annouce ni boleh la komen lebih2 sket.selama ni sis kunci dulu mulut sampai tuan dia buat pengumuman.hehehe.tapi sarah,sori yer.sbb tidak dpt hadirkan diri masa majlis istimewa sarah.sis ada job kat alor setar.sis doakan semuanya dipermudahkan hingga ke majlis tersebut.seri pengantin dah ada di muka sarah tu ๐
February 17th, 2011 at 1:16 am
Salam Sis Honey ๐
Saya dah agak dah sis ada job waktu time tu. Time cuti sekolah kan. Dah expect dah photographer2 semua ni misti tengah sibuk. Takpe sis. Nanti ada rezeki saya balik penang bawak husband, kita jumpa ye ๐
Doakan saya ye sis ๐
nadiayuna says on February 20th, 2011 at 1:33 pm :
March 4th, 2011 at 11:36 pm
ejalz says on March 2nd, 2011 at 4:59 pm :
wahhhhhhhh… diam-diam ada planning ekkk… patutla tanya whether I’m coming or not… hehehe….
TAHNIAH in advance!! seronoknya…..
March 4th, 2011 at 11:26 pm
Hehe. Tu pasal hari tu saya tanya akak Mohon doakan kami ye ๐
Mail (will not be published) (required)
Click to cancel reply
Dunia Sarah Fan Page
Capaian Lama Select Month December 2018  (1) April 2017  (1) February 2017  (1) January 2017  (2) May 2016  (1) March 2016  (1) January 2016  (9) October 2015  (1) August 2015  (1) July 2015  (3) June 2015  (6) May 2015  (1) January 2015  (1) September 2014  (1) May 2014  (2) April 2014  (3) November 2013  (1) August 2013  (1) December 2012  (1) November 2012  (1) August 2012  (2) July 2012  (1) March 2012  (3) February 2012  (2) January 2012  (3) November 2011  (2) October 2011  (4) September 2011  (3) August 2011  (2) July 2011  (1) May 2011  (2) April 2011  (1) March 2011  (4) February 2011  (4) January 2011  (4) December 2010  (7) November 2010  (1) October 2010  (2) September 2010  (2) August 2010  (6) July 2010  (11) June 2010  (9) May 2010  (5) April 2010  (4) March 2010  (7) February 2010  (8) January 2010  (5) December 2009  (10) November 2009  (7) October 2009  (9) September 2009  (5) August 2009  (15) July 2009  (24) June 2009  (9) May 2009  (16) April 2009  (28) March 2009  (26) February 2009  (36) January 2009  (41) December 2008  (36) November 2008  (40) October 2008  (27) September 2008  (8) August 2008  (2) July 2008  (15) June 2008  (17) May 2008  (15) April 2008  (21) March 2008  (19) February 2008  (18) January 2008  (22) December 2007  (7)
Saya Juga Pernah Gagal
Izz Zayd Mishary : Motivasi Penghijrahan Mama
Lima Tahun Yang Mendewasakan
Khairul Asraf on Saya Juga Pernah Gagal
Hafiz on Dato’ Bahaman
IzZati on My Little Caliph
rohani hashim on Saya Juga Pernah Gagal
rohani hashim on Saya Juga Pernah Gagal
Dunia Sarah is powered by WordPress | Entries (RSS) | Comments (RSS)